Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvény
Paragraph Index: 671

36. § (3) bekezdése alapján minden védett természeti területre — az ezeken folytatott valamennyi tevékenységre kötelezõ erejûen — természetvédelmi kezelési tervet kell készíteni, amelyet legalább 10 évenként felül kell vizsgálni. A természetvédelmi kezelési tervek készítésére, készítõjére és tartalmára vonatkozó részletes szabályokat a 30/2001. (XII. 28.) KöM rendelet határozza meg. A természetvédelmi kezelési terv egyebek mellett tartalmazza a védett természeti terület értékeit, az ezek megóvását, fenntartását, bemutatását, szükség esetén helyreállítását célzó tevékenységek ismertetését, továbbá az adott területen tartósan fennmaradó vagy a jövõben várható gazdasági, gazdálkodási tevékenységek bemutatását és az utóbbiakra vonatkozó kötelezõ erejû elõírásokat. A természetvédelmi kezelési tervek kidolgozása országos jelentõségû védett természeti területekre vonatkozóan a nemzetipark-igazgatóságok, helyi jelentõségû védett természeti területek esetében a védetté nyilvánító hatóság (önkormányzat) feladata. Az igazgatóság gondoskodik a terveket megalapozó vizsgálatok elvégzésérõl, elvégeztetésérõl, illetve az alapadatok összegyûjtésérõl is. A védett természeti területen lévõ erdõk esetében a természetvédelmi kezelési terv elkészítéséig a természetvédelemért felelõs miniszter egyetértésével, a 30/2001. (XII. 28.) KöM rendelet 7. § (2) bekezdése alapján megállapított körzeti erdõterv tekintendõ kezelési tervnek. A tervezési idõszak kiemelt feladata a 10 nemzeti park, 36 tájvédelmi körzet és 142 természetvédelmi terület természetvédelmi kezelési tervének kidolgozása. Ezzel egyidejûleg gondoskodni kell a jegyzékben már kihirdetett, a

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes